ՄՐՑՈՒՅԹԻ ՄԱՍՆԱԿՑԻ ՀՐԱՀԱՆԳ

**«ԱրմենՏել» ՓԲԸ համար մեդիափոխարկիչների, ագրեգացիոն կոմմուտատորների և SFP-մոդուլների մատակարարի ընտրության ARM-T 002/15 բաց մրցույթ 1 տարի ժամկետով**

**ք. ԵՐԵՎԱՆ, 2015թ.**

## Մրցույթի առարկան

«ԱրմենՏել» ՓԲԸ (այսուհետ՝ Պատվիրատու) սույնով հրավիրում է Ձեր Ընկերությանը (այսուհետ՝ Մասնակից) մասնակցելու «ԱրմենՏել» ՓԲԸ համար մեդիափոխարկիչների, ագրեգացիոն կոմմուտատորների և SFP-մոդուլների մատակարարի ընտրության ARM-T 002/15 բաց մրցույթին 1 տարի ժամկետով (այսուհետ՝ Մրցույթ):

Մրցույթի առարկա է հանդիսանում մեդիափոխարկիչների, ագրեգացիոն կոմմուտատորների և SFP-մոդուլների մատակարարումն ըստ հետևյալ պայմանների.

* DAP Երևան (Incoterms 2010) Հայաստանի Հանրապետության ոչ-ռեզիդենտ մասնակիցների համար,
* Պատվիրատուի DDP պահեստ (Incoterms 2010) Հայաստանի Հանրապետության ռեզիդենտ մասնակիցների համար

Սարքավորումների հանդեպ տեխնիկական պահանջները բերված են սույն հրահանգի հավելված 6-ում:

Գնվող սարքավորումների կանխատեսվող նվազագույն և առավելագույն քանակները բերված են մասնագրերում (Հավելված 3): Նշված քանակները (Հավելված 3՝ կոմերցիոն առաջարկի ձևանմուշ) հանդիսանում են կանխատեսվող, օգտագործվում են միմիայն մասնակիցներին տեղեկացնելու նպատակով և չեն նշանակում Պատվիրատուի պարտավորություն ձեռք բերելու նյութերի հենց նշված քանակները:

Լոտ 1-ը կազմում են ագրեգացիոն կոմմուտատորները և SFP-մոդուլները: (Հավելված 3)

Լոտ 2-ը կազմում են Մեդիափոխարկիչները: (Հավելված 3)

Լոտ 1-ի (Հավելված 4) համար Պատվիրատուն կընտրի 1 հաղթող և 1 պահուստային մատակարար:

Լոտ 2-ի Մասնագրերի (Հավելված 4) յուրաքանչյուր տողի համար Պատվիրատուն կընտրի 1 հաղթող և 1 պահուստային մատակարար: 1 Մասնակիցը կարող է հաղթող ճանաչվել մի քանի տողերով: 1

Մասնակիցը կարող է հաղթող ճանաչվել Լոտ 2-ի մի քանի տողով և Լոտ 1-ով:

Հաղթողի (հաղթողների) հետ կարող է (են) կնքվել Հավելված 3-ում մասնագրերում նշված սարքավորումների մատակարարման շրջանակային պայմանագիր (պայմանագրեր) 1 տարի ժամկետով (Շրջանակային պայմանագրի ձևանմուշը բերված է սույն ՄՄՀ-ի Հավելված 5-ում):

## 2. Մրցույթի անցկացման կարգը

Մրցույթի անցկացման հետ կապված բոլոր հարցերով Պատվիրատուի կոնտակտային անձ՝

* **Ազգանուն անուն՝ Րաֆֆի Գևորգյան**
* **Պաշտոնը՝** Գնումների, պայմանագրերի պատրաստման և մոնիտորինգի բաժնի ավագ մասնագետ
* **Հասցեն՝** ք. Երևան, Ահարոնյան 2, 207 սենյակ
* **Հեռախոս՝** +374 10 29 05 08
* **Էլեկտրոնային հասցե՝** RafGevorgyan@beeline.am
* Մրցույթն անցկացվում է 4 փուլով:

**2.1.Փուլ 1: Մասնակիցներից առաջարկների հավաքում**

* Մրցույթի Մասնակցի Հրահանգն (այսուհետ – ՄՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է հրավերի և ՄՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Մասնակցի հարցաթերթիկ (ձևը ներկայացված է ՄՄՀ-ի Հավելված 1-ում և փոփոխման ենթակա չէ),
2. Որակավորման պահանջներին համապատասխանության հայտարարագիր (ներառյալ Որակավորման պահանջներին համապատասխանության հայտարարագրին կից հավելված 1 և 2-ը) (ձևը ներկայացված է ՄՄՀ-ի Հավելված 2-ում և փոփոխման ենթակա չէ),
3. Կոմերցիոն առաջարկ (ձևը ներկայացված է ՄՄՀ-ի Հավելված 3-ում և փոփոխման ենթակա չէ),
4. Էլեկտրոնային փաստաթղթերի փոխանցման ակտը (ձևը ներկայացված է ՄՄՀ-ի Հավելված 4-ում և փոփոխման ենթակա չէ)
5. Մրցույթի մասնակցության երաշխիք (ձևը ներկայացված է ՄՄՀ-ի Հավելված 7-ում և փոփոխման ենթակա չէ), եթե առաջարկի գումարը գերազանցում է 250 000 ԱՄՆ դոլարը կամ 119 500 000 ՀՀ դրամը:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ՄՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Հայաստանի Հանրապետության ռեզիդենտ հանդիսացող Մասնակիցները ներկայացնում են կոմերցիոն առաջարկները ՀՀ դրամով՝ առանց ԱԱՀ-ի հաշվարկման, Պատվիրատուի պահեստ DDP (Incoterms 2010) պայմանով:
* Հայաստանի Հանրապետության ռեզիդենտ չհանդիսացող Մասնակիցները ներկայացնում են կոմերցիոն առաջարկները ԱՄՆ դոլարով կամ այլ արտարժույթով՝ DAP Երևան (Incoterms 2010) պայմանով: Գները պետք է նեառեն տեղափոխման և ապահովագրության բոլոր ծախսերը և չպետք է ներառեն մաքսային ծախսերն ու տուրքերը և ԱԱՀ-ն:
* Առաջարկները մատակարարման տարբեր պայմանների հետ համեմատելիս Պատվիրատուն հաշվի կառնի DAP պայմաններով առաջարկվող սարքավորումների մաքսազերծման սեփական ծախսերը:
* Կոմերցիոն առաջարկում Մասնակցի ներկայացված գները պետքէ ներառեն ապրանքի սերտիֆիկացման բոլոր ծախսերը (եթե ապրանքը ենթակա է սերտիֆիկացման):
* Տարբեր վճարման պայմաններով տենդերային առաջարկները կբերվեն 180 օր հետվճարային հիմքի պայմանին, ելնելով 11.3% տոկոսադրույքից (բերման բանաձևը՝ $U\_{180} $= $U\_{x}$+$U\_{x}$(WACC/365/100)\*(180-X)):
* Կոմերցիոն առաջարկում Մասնակցի ներկայացված գները, Մասնակցի հաղթանակի դեպքում, կարող են ֆիքսվել Մրցույթի արդյունքում կնքվելիք պայմանագրում (1 տարի) և չեն կարող վերանայվել աճման ուղղությամբ պայմանագրի գործողության ընթացքում (1 տարի), նույնիսկ արժութային շուկայում էական տատանումների դեպքում:
* Լոտ 1-ի համար տրվող առաջարկները պետք է ներառեն Լոտի մասնագրերի բոլոր դիրքերը:
* Պատվիրատուն Մասնակցին առաջարկում է վճարման 3 տարբերակ.
	+ Ընդունման-հանձնման ակտն ստորագրելու պահից 60 օրացուցային օրվա հետվճար,
	+ Ընդունման-հանձնման ակտն ստորագրելու պահից 90 օրացուցային օրվա հետվճար,
	+ Ընդունման-հանձնման ակտն ստորագրելու պահից 180 օրացուցային օրվա հետվճար:
* Մասնակցի կոմերցիոն առաջարկը պետք է ներառի վերևում առաջարկված վճարման տարբերակներից մեկի կամ մի քանիսի համար գներ:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 60 օրացուցային օրից ոչ պակաս:
* Մասնակցի կողմից տրամադրված Մրցույթի մասնակցության երաշխիքի գումարը պետք է կազմի ոչ պակաս, քան
* Առաջարկի գումարի 1%-ը (ԱՄՆ դոլարով կամ ՌԴ ռուբլով կամ Եվրոյով հաշվարկված` Հայաստանի Հանրապետության ոչ ռեզիդենտ մասնակիցների համար ռեզիդենտության երկրի կենտրոնական բանկի ԱՄՆ դոլարի կուրսին համարժեք, բանկային երաշխիքի տրամադրման օրվա փոխարժեքով, կամ ՀՀ դրամով` Հայաստանի Հանրապետության ռեզիդենտ հանդիսացող մասնակիցների համար): Առաջարկի գումարը հաշվարկվում է հիմնվելով կոմերցիոն առաջարկի ձևանմուշում բերված առավելագույն ծավալների վրա: Այն դեպքում, եթե ներկայացվում են մի քանի ետ վճարային տարբերակներ, ապա երաշխիքի գումարը պետք է հաշվարկվի առավելագույն գումարի տարբերակից: Բանկային երաշխիքը ներկայացվում է այն դեպքում, եթե առաջարկի գումարը ավելի քան 250 000 ԱՄՆ դոլար կամ 119 500 000 ՀՀ դրամ է:
* Մրցույթին մասնակցության երաշխիքի գործողության ժամկետը պետք է կազմի Մասնակիցներից առաջարկների հավաքագրման ավարտի ամսաթվից 70 օրացուցային օրից ոչ պակաս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկները էլեկտրոնային տեսքով:
* Առաջարկը պետք է ներառի հետևյալ ֆայլերը.
1. Մասնակցի հարցաթերթիկ՝ փաստաթղթի սկան արված պատճենը PDF ձևաչափով (ֆայլի անունը Հարցաթերթիկ.pdf),
2. Որակավորման պահանջներին մասնակցի առաջարկի համապատասխանության հայտարարագիր իր հավելվածներով՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf):
3. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները ԿԱ.pdf և ԿԱ.xlsx)
4. Էլեկտրոնային փաստաթղթերի հանձնման ակտ՝ փաստաթղթի սկան արված պատճենը PDF ձևաչափով (ֆայլի անունը Ակտ.pdf)
5. Մրցույթի մասնակցության երաշխիք՝ փաստաթղթի սկան արված պատճենը PDF ֆորմատով (ֆայլի անվանումը Երաշխիք.pdf)
* Փաստաթղթերի սկան արված պատճեններին ներկայացվող պահանջներ՝
	+ փաստաթղթի բոլոր էջերը գտնվում են PDF ձևաչափի մեկ ֆայլում,
	+ Մասնակիցը ներկայացնում է սկան արված պատճենը գունավոր ձևաչափով
	+ սկան արված պատճենի հստակությունը պետք է ապահովի փաստաթղթի ընթերցանելիությունը,
	+ փաստաթղթի յուրաքանչյուր էջ (բացառությամբ Մրցույթի մասնակցության երաշխիքի և Տեղեկանքի այն մասին, որ Մասնակիցը չի գտնվում անվճարունակության, սնանկության կամ լուծարման գործընթացներում) պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը՝
1. Հարցաթերթիկ.pdf,
2. Համապատասխանության մասին հայտարարագիր.pdf,
3. Կոմերցիոն առաջարկ.pdf,
4. Կոմերցիոն առաջարկ.xls,
5. Երաշխիք.pdf,

Գաղտնաբառով պաշտպանված RAR ձևաչափ մեկ արխիվում (ֆայլի անունը «Մասնակցի անունը ARM-T 002/15 բաց մրցույթ»: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎԻ ԿԱԶՄԻ ՄԵՋ ՄՏՆՈՂ ՖԱՅԼԵՐԸ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ՄՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի Tender\_armentel\_RG@beeline.am հասցեին **30.03.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին «Մասնակցի անվանումը*՝* ARM-T 002/15 բաց մրցույթ»: Բազմահատոր արխիվի հատորներն ուղարկվում են առանձին նամակներով:
* ՄՄՀ թիվ 4 Հավելվածի պահանջներին համապատասխան պատրաստված Էլեկտրոնային տեղեկատվության հանձնման ակտը (Ակտ pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի Tigs@beeline.am հասցեին (առանց պատճեններն այլ փոստարկղերին ուղարկելու) **30.03.2015թ.** ժամը **15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ֆորմատին:«Մասնակցի անվանումը*՝* ARM-T 002/15 բաց մրցույթ»:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ՄՄՀ 2-րդ բաժնում նշված կոնտակտային անձի հետ էլեկտրոնային նամակագրության միջոցով:
* ՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **25.03.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **27.10.2014թ. ժամը 18:00 (տեղական ժամանակով):**
* **30.03.2015թ. ժամը 15:00-ից հետո (տեղական ժամանակով)** Մասնակցի առաջարկում ցանկացած փոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա:
* Մասնակցի կողմից ՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ՄՄՀ 2-րդ բաժնում նշված կոնտակտային անձից պարզաբանում խնդրել:
* Մինչև մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի Tender\_armentel\_RG@beeline.am հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «Մասնակցի անվանումը՝- առաջարկի հետկանչ - ARM-T 002/15 բաց մրցույթ»:
* Մինչև մրցութային առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՄՄՀ 2.1.4 բաժնում սահմանված ժամկետից ժամկետից ուշ:

**2.2. Փուլ 2: Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ՄՄՀ 2.1.1-2.1.4 բաժինների պահանջներին: (բլոկ-գործոն)
2. Մասնակիցը համաձայն է պայմանագիր կնքել ՄՄՀ թիվ 5 Հավելվածի ձևով առանց որևէ փոփոխության: (բլոկ-գործոն) (Կոչ ենք անում պայմանագրի ձևանմուշում ուշադրություն դարձնել` ռեզիդենտների համար 3.3, 3.4, 6.1, 6.4, 6.5, 6.6, 6.7, 10.3.2, 11, 12, իսկ որ ռեղիդենտների համար` 5.7, 5.8, 8.7, 9.1, 9.6, 9.7, 9.8, 9.9, 10.1.5, 10.7, 21 կետերին)
3. Մարտկոցների պարամետրերը պետք է լինեն ոչ պակաս քան նշված են ՄՄՀ-ի Հավելված 6-ում: (բլոկ-գործոն)
4. Մատակարարման ցանկալի ժամկետը պետք է չգերազանցին 45 օրացուցային օրը պայմանագրի երկկողմանի ստորագրման օրվանից սկսած: (բլոկ-գործոն)
5. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ (բլոկ-գործոն):
6. Մասնակիցը չունի ժամկետանց պարտքեր երրորդ անձանց նկատմամբ և համաձայն վարկային բյուրոյի գրանցամատյանի տեղեկատվության (բլոկ-գործոն):
7. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր(բլոկ-գործոն):
8. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին (բլոկ-գործոն):

Պատվիրատուն իրեն իրավունք է վերապահում թույլ չտալ մասնակցել Մրցույթի հաջորդ փուլերին այն Մասնակցին, որի առաջարկը չի համապատասխանում ՄՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Մրցույթի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Մրցույթին:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ՄՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* Կոմերցիոն առաջարկի Լոտ 1-ի համար կանցկացվի առանձին աճուրդ: Աճուրդում դրույքը կլինի Լոտ 1-ի ընդհանուր արժեքը` հաշվարկված կանխատեսվող առավելագույն քանակների հիման վրա:
* Կոմերցիոն առաջարկի Լոտ 2-ի յուրաքանյուր տողի համար կանցկացվի առանձին աճուրդ: Աճուրդում դրույքը կլինի սարի դիրքի (տողի) ընդհանուր արժեքը ` հաշվարկված կսնխատեսվող առավելագույն քանակների հիման վրա:
* Պատվիրատուն իրեն իրավունք է վերապահում սահմանել Լոտ 2-ի յուրաքանչյուր տողի և Լոտ 1-ի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Մասնակիցը պետք է հաստատի աճուրդում իր կատարած վերջին դրույքը` Պատվիրատուին ուղարկելով բարելավված կոմերցիոն առաջարկի սկան արված պատճենը PDF ձևաչափով:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4: Հաղթողի ընտրությունը և հայտարարումը**

* Լոտ 1-ի համար Պատվիրատուն դասակարգում է 3 փուլի արդյունքներով ստացված բարելավված առաջարկներն ըստ «Լոտ 1-ի ընդհանուր նվազագույն արժեքը» չափանիշի:
* Լոտ 2-ի յուրաքանչյուր տողի (դիրքի) համար Պատվիրատուն դասակարգում է 3 փուլի արդյունքներով ստացված բարելավված առաջարկներն ըստ «դիրքի ընդհանուր նվազագույն արժեքը» չափանիշի:
* Առաջարկները, որոնք տրվել են ԱՄՆ դոլարով (կամ այլ արտարժույթով), կհամեմատվեն ՀՀ դրամով տրվածների հետ ելնելով էլեկտրոնային աճուրդի կարճ ցուցակի հաստատման օրը ՀՀ ԿԲ-ի կողմից սահմանված փոխարժեքից:
* Կոմերցիոն առաջարկի Լոտ 2-ի տողով (դիրքով) հաղթող կճանաչվի այն Մասնակիցը, որի առաջարկին Պատվիրատուն կշնորհի Դաս 1:
* Կոմերցիոն առաջարկի Լոտ 1-ով հաղթող կճանաչվի այն Մասնակիցը, որի առաջարկին Պատվիրատուն կշնորհի Դաս 1:
* Մրցույթի հաղթողի (հաղթողների) հետ կարող է կնքվել մատակարարման պայմանագիր ՄՄՀ Հավելված 5-ում բերված ձևով:
* Կոմերցիոն առաջարկի Լոտ 2-ի դիրքով (տողով) և Լոտ 1-ով պահուստային մատակարար կընտրվի այն մասնակիցը, ում բարելավված առաջարկին շնորհված է Դաս 2:
* Պահուստային մատակարարը հաղթող մատակարարի որակազրկման դեպքում կարող է ներգրավվել Մրցույթի առարկա հանդիսացող Սարքավորումների մատակարարման գործում:
* Կարճ ցուցակ մտած բոլոր մասնակիցներն էլեկտրոնային փոստի միջոցով կտեղեկացվեն Մրցույթում իրենց մասնակցության արդյունքների մասին Մրցույթի այդ փուլի ավարտին պես
* Մրցույթի արդյունքները կհրապարակվեն [www.beeline.am](http://www.beeline.am) և [www.gnumner.am](http://www.gnumner.am) կայքերում:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն մրցույթի այլ ձևական պահանջները.
* Պատվիրատուն կարող է մրցույթը ճանաչել չկայացած, եթե.
1. Չի ստացվել ոչ մի առաջարկ կամ ստացվել է միայն մեկը:
2. Չի Ներկայացվել որակավորման պահանջներին համապատասխանող առաջարկ կամ ստացվել է համապատասխանող միայն մեկ առաջարկ:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4.** **Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.
1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`
* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*:
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*
1. Պայմանագրի պայմանների կամ մատակարարման պատվերի չկատարելը`

Մատակարարը չի կատարում պայմանագրի կամ մատակարարման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):

1. Խարդախություն/ կաշառելու փորձը՝

Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:

5. Էական տեղեկատվության հրապարակում (NDA պայմանների խախտում):

**5 Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:
* Մրցույթի հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

1. Հավելված 1: Մասնակցի հարցաթերթիկ



1. Հավելված 2: Որակավորման պահանջներին համապատասխանության մասին հայտարարագիր



1. Հավելված 3: Կոմերցիոն առաջարկի ձև

 

1. Հավելված 4: Էլեկտրոնային փաստաթղթերի փոխանցման ակտ

 

1. Հավելված 5: Պայմանագրի ձևանմուշը



1. Հավելված 6: Տեխնիկական պահանջներ



1. Հավելված 7: Մասնակցության երաշխիք և երաշխիքի ձևը

